# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 5/2015

# zo zasadnutia Kolégia rektora STU zo dňa 06. 05. 2015

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Návrh smernice rektora „Pravidlá udeľovania ocenenia Cena rektora STU” (Š. Stanko)
3. Návrh smernice rektora „Grantová schéma na podporu excelentných tímov mladých výskumníkovv podmienkach STU“ (S. Biskupič)
4. Návrh smernice rektora „Bádateľský poriadok Archívu STU“ (D. Faktor)
5. Návrh príkazu kvestora „Cenník úhrad nákladov Archívu STU“ (D. Faktor)
6. Harmonogram tlače, podpisovania dokladov o absolvovaní štúdia a promócií v akad. roku 2014/2015 a imatrikulácií v akad. roku 2015/2016 (Š. Stanko)
7. Prehľad predložených projektov STU v rámci ERASMUS+ (Š. Stanko)
8. Rôzne

A. Stav príprav pre zmenu zmluvy o NFP – Bratislava a Trnava – ústna informácia
(O. Moravčík)

**PREDLOŽENÉ MATERIÁLY:**

1. Kontrola úloh
2. Smernica rektora „Pravidlá udeľovania ocenenia Cena rektora STU”
3. Smernica na grantovú podporu excelentných tímov mladých výskumníkovv podmienkach STU
4. Návrh smernice rektora „Bádateľský poriadok Archívu STU“
5. Návrh príkazu kvestora „Cenník úhrad nákladov Archívu STU“
6. Harmonogram tlače, podpisovania dokladov o absolvovaní štúdia a promócií v akad. roku 2014/2015 a imatrikulácií v akad. roku 2015/2016
7. Prehľad predložených projektov STU v rámci ERASMUS+
8. Rôzne

Zasadnutie viedol v neprítomnosti rektora prof. Ing. Marián Peciar, PhD., prorektor pre spoluprácu s praxou, ktorý je poverený zastupovaním rektora v jeho neprítomnosti v plnom rozsahu.

**K BODU 1: Kontrola úloh**

****

**K BODU 2: Smernica rektora „Pravidlá udeľovania ocenenia Cena rektora STU”**

Materiál uviedol prorektor Stanko.

Dokument bol predložený v zmysle čl. 6 bod 1 Smernice rektora č. 4/2014-SR „Pravidlá

udeľovania Ceny rektora STU“. ide o zosúladenie s vnútorným predpisom č. 8/2013

„Štipendijný poriadok STU“ zo dňa 29.10.2013 v znení jeho dodatku č. 1 zo dňa 24.02.2015.

Materiál bol prerokovaný na porade prorektora a prodekanov pre vzdelávanie dňa 13.4.2015

a na zasadnutí Vedenia STU dňa 29.04.2015 so zohľadnením pripomienok predložených

jednotlivými súčasťami STU.

Z diskusie:

Diskusia sa viedla o.i. k zmene študijného priemeru z pôvodných 1,0 na 1,2. Podľa názoru

niektorých dekanov ide o devalváciu ocenenia. Diskutovalo sa aj o možnostiach ocenenia

študentov v prípade, že na ŠP je malý počet študentov.

V závere sa členovia kolégia zhodli, že ide o cenu rektora, preto by mal jej pravidlá určovať

a rozhodovať o nich sám rektor.

**UZNESENIE: 5.1/2015-KR**

Kolégium rektora STU prerokovalo Smernicu rektora „Pravidlá udeľovania ocenenia Cena

rektora STU” s pripomienkami.

**K BODU 3: Smernica na grantovú podporu excelentných tímov mladých výskumníkov v podmienkach STU**

Materiál uviedol prorektor Biskupič v súlade s plnením hlavných úloh.

**UZNESENIE: 5.2/2015-KR**

Vedenie STU prerokovalo Smernicu na grantovú podporu excelentných tímov mladých výskumníkov v podmienkach STU.

**K BODU 4: Návrh smernice rektora „Bádateľský poriadok Archívu STU“**

Materiál uviedol kvestor.

Ide o povinnosť podľa § 7 písm. e) zákona č. 395/2002 Z. z. o archívoch a registratúrach

a o doplnení niektorých zákonov v znení neskorších predpisov. V súvislosti s vydaním

novely vyhlášky č. 628/2002 Z. z. ktorou sa vykonávajú niektoré ustanovenia zákona o

archívoch a registratúrach a o doplnení niektorých zákonov v znení neskorších predpisov

(účinnosť od 1. mája 2013) vznikla potreba novelizovať pôvodný Bádateľský poriadok

Archívu STU z roku 2003.

**UZNESENIE: 5.3/2015-KR**

Kolégium rektora STU prerokovalo návrh smernice rektora Bádateľský poriadok Archívu

Slovenskej technickej univerzity v Bratislave a odporúča predmetný interný predpis vydať.

**K BODU 5: Návrh príkazu kvestora „Cenník úhrad nákladov Archívu STU“**

Materiál uviedol kvestor.

Výška úhrady nákladov za služby poskytnuté a správne informácie vyhotovené Archívom

STU bola zaradená v smernici rektora (školné a poplatky spojené so štúdiom na STU). Na

základe výzvy MŠVVŠ SR z 21. júna 2013 boli tieto ustanovenia vyňaté z predmetnej

smernice rektora, nakoľko nesúvisia so samotným študentom a prebiehajúcim štúdiom na

STU. Preto je potrebné cenník úhrad nákladov Archívu STU zlegalizovať.

**UZNESENIE: 5.4/2015-KR**

Kolégium rektora STU prerokovalo návrh príkazu kvestora „Cenník úhrad nákladov Archívu

STU“ a odporúča predmetný interný predpis vydať.

**K BODU 6: Harmonogram tlače, podpisovania dokladov o absolvovaní štúdia a promócií v akad. roku 2014/2015 a imatrikulácií v akad. roku 2015/2016**

Materiál uviedol prorektor Stanko.

Dokument bol predložený v zmysle § 68 zákona 131/2002 Z. z. o vysokých školách a o zmene

a doplnení niektorých zákonov v znení neskorších predpisov. Materiál bol schválený na

porade prorektora a prodekanov pre vzdelávanie dňa 23.3.2015 a na zasadnutí Vedenia STU

dňa 15.4.2015.

Z diskusie:

Krátka diskusia prebehla k možnostiam, resp. výhodám/nevýhodám uskutočňovania

akademických slávností pri ukončení bakalárskeho štúdia.

**UZNESENIE: 5.5/2015-KR**

Kolégium rektora STU schvaľuje harmonogram tlače, podpisovania dokladov o absolvovaní

štúdia a promócií v akad. roku 2014/2015 a imatrikulácií v akad. roku 2015/2016.

**K BODU 7: Prehľad predložených projektov STU v rámci ERASMUS+**

Materiál uviedol prorektor Stanko.

**UZNESENIE: 5.6/2015-KR**

Kolégium rektora STU berie na vedomie prehľad predložených projektov STU v rámci ERASMUS+.

**K BODU 8: Rôzne**

**K BODU 8/A: Rôzne/Stav príprav pre zmenu zmluvy o NFP – Bratislava a Trnava – ústna informácia**

Prorektor Moravčík ústne informoval o aktuálnom stave príprav pre zmenu zmluvy o NFP v rámci UVP Bratislava a Trnava.

**UZNESENIE: 5.7/2015-KR**

Kolégium rektora STU berie na vedomie ústnu informáciu o stave príprav zmeny zmluvy o NFP v rámci projektov UVP.

**INFORMÁCIE A OZNAMY:**

Prorektor Peciar

* informoval prítomných, že dňa 22.04.2015 bola podpísaná Kolektívna zmluva STU na rok 2015
* informoval, že dňa 24.04.2015 sa na STU uskutočnilo regionálne diskusné fórum – Energetická únia, organizované informačnou kanceláriu EP
* informoval o uskutočnenom podujatí Univerzitná regata 2015
* oboznámil prítomných o pripravovanom nadnárodnom charitatívnom projekte Integrácia 2015, ktorý sa uskutoční v spolupráci s STU v dňoch 02. - 03.09.2015 o 11:00 hod. v SLOVNAFT Aréne
* informoval, že dňa 15.05.2015 sa uskutoční stretnutie VW Slovakia s STU, ktorého témou bude stav plnenia zmluvy o spolupráci

Prorektor Moravčík

* informoval členov o uskutočnenom 1. zasadnutí „Teamingu“ za účasti rektora a nemeckých partnerov

Prorektor Biskupič

* informoval, že dňa 28.03.2015 skončilo funkčné obdobie Atestačnej komisie STU a je potrebné vytvoriť novú komisiu
	+ v tejto súvislosti požiadal dekanov do 31. 05. 2015 o nominácie na externého člena Atestačnej komisie STU na ďalšie obdobie
* oboznámil prítomných o nových termínoch zasadnutí VR STU, a to 28.10.2015 a 09.12.2015

doc. Ujhelyiová

* informovala o zverejnení KZ STU na rok 2015, požiadala o oboznámenie sa s ňou

Kvestor

* pripomenul dekanom termín splátky pôžičky, podrobnosti ako aj čiastky sú uvedené v liste, ktorý bude doručený poštou

dekanka Vitková

* otvorila diskusiu na tému problému preplatenia posudkov zahraničných oponentov v rámci edičného centra STU
* v rámci projektu debarierizácie potrebujú doriešiť otázku financovania a spoluúčasti
* informovala sa o procese akreditácie, konkrétne o doplňujúce kritériá

Dekan Hučko

* pripomenul nedostatky v edičnom pláne, je potrebné ho vrátiť na fakulty
* poukázal na problematický proces žiadania o ZPC do ČR a informoval sa o možnostiach jeho zjednodušenia
* informoval prítomných o záujme zahraničných študentov z Ukrajiny o štúdium na STU, avšak evidujú problém s nostrifikáciou dokladov

V závere zasadnutia sa k diskusii pripojil aj rektor, ktorý informoval o rôznych snahách vyčleniť vedu, výskum a inovácie z rezortu školstva. Podľa jeho názoru vysoké školy potrebujú grantové schémy na výskum, ako aj štrukturálne fondy.

V tejto súvislosti požiadal dekanov o súčinnosť a informovali rektorát o uzatvorených zmluvách o spolupráci s významnými firmami, resp. poskytli kópie takýchto zmlúv.

Pri príležitosti inaugurácie rektora dekanka Vitková odovzdala v mene všetkých dekanov rektorovi dar, ako symbol úspešného vkročenia do druhého funkčného obdobia.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Máj** | 04.05.2015 | PAS STU | 14:00 |  |
|  | 18.05.2015 | AS STU | 14:00 | Zasadnutie „starého“ a „nového“ senátu |
| **Jún** | 03.06.2015 | KR STU | 09:00 |  |
|  | 10.06.2015 | VR STU | 09:00 |  |
|  | 15.06.2015 | PAS STU | 14:00 |  |
|  | 24.06.2015 |  | 14:00 | Menovanie docentov |
|  | 29.06.2015 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

11.05.2015 11.05.2015